Üks enimlevinud versioonidest on järgmine. Teadlaste uurimistöö tulemusena on selgunud, et Mehhiko lahes ning Yukatani poolsaarel asuv kosmilise lendkeha poolt tekitatud Chixculubi kraater on tegelikult palju suurem kui siiani arvatud. Kraatri läbimõõt  ulatub 300 kilomeetrini. 160 000 kilomeetrise tunnikiirusega taevakeha kokkupõrkel Maaga vabanes tohutu energia. Põrkekohas tõusis temperatuur 20 000 kraadini. Aurustus miljoneid tonne maapinda, ookeanile rullusid 120 meetri kõrgused lained. Plahvatuse käigus paiskus õhku umbes 200 000 km3 mulda ja kivimeid. seismiline lainetus maakoores võrdus 12-pallise maavärinaga. Rannikupiirkondadest pühkis meri minema kõik elava. Ürgmetsi ja rohumaid laastasid hiiglaslikud tulekahjud. Kõige enam kannatas Maa fauna  atmosfääri paiskunud tolmu ja mürgiste ühendite läbi. Kuude jooksul ei lasknud tolmupilved läbi päikesekiiri, temperatuur langes väga madalale. Saurused sellistes tingimustes eksisteerida ei suutnud.